Ennå mer kjent er kanskje Buskerud fylkes tusenårssted like utenfor Hønefoss i Ringerike kommune. Der finnes mer enn 100 gravhauger og et ukjent antall flatmarksgraver fra førkristen tid, like ved der urgården Ve i Heradsbygda lå. Stedet, som åpenbart har hatt en viktig posisjon gjennom mange århundrer, har vært gjenstand for stadige arkeologiske utgravninger opp gjennom tiden.